open-index/open-wikipedia-markdown huggingface dataset:
דמיטרי צ'יסטיאקוב

**דמיטרי יורייביץ' צ'יסטיאקוב** (ברוסית: **Дми́трий Ю́рьевич Чистяко́в**; נולד ב-13 בינואר 1994) הוא כדורגלן רוסי, המשחק בעמדת הבלם במועדון רוסטוב מליגת העל הרוסית.

## קריירת מועדונים
את הופעת הבכורה המקצוענית שלו ערך בליגה המקצועית עבור זניט-2 ב-15 ביולי 2013 במשחק נגד טוסנו. הוא אומנם נכלל בסגל של זניט סנקט פטרבורג, אך מעולם לא הופיע במדיה ובעיקר נשלח להשאלה לקבוצות אחרות ושיחק במדי מיקה אשטראק הארמנית ובשיניק ירוסלבל ובטמבוב מליגת הכדורגל הלאומית של רוסיה, לפני שזכה להתעניינות מצד מועדונים בכירים אחרים במדינה.

לבסוף, ב-7 ביוני 2019, הוא חתם על חוזה לארבע שנים עם רוסטוב. הוא ערך את הופעת הבכורה שלו בפרמייר ליג הרוסי במדי רוסטוב ב-13 ביולי 2019 במשחק מול אורנבורג.

באוקטובר 2020 הושאל לזניט סנקט פטרבורג למשך עונה אחת עם אופציית רכישה. את הופעת הבכורה ערך במחזור 13 מול חימקי, ב-1 בנובמבר 2020, בניצחון 2:0 של קבוצתו. ביוני 2021 חתם עם זניט לחוזה עד סוף עונת 2024/2025. את שער הבכורה שלו במדי זניט הבקיע במשחק הליגה נגד ניז'ני נובגורוד בניצחון הביתי 5:1 בגזפרום ארנה, ב-19 בנובמבר 2021, במסגרת מחזור 15.

בינואר 2024, עבר בהשאלה לקבוצת סוצ'י.

## קריירה בנבחרת
הוא נקרא לסגל הנבחרת הלאומית לראשונה למשחקי מוקדמות יורו 2020 מול  ו, ב-10 וב-13 באוקטובר 2019. הוא זומן גם למשחקי מוקדמות מונדיאל 2022 וערך את הופעת הבכורה במדי הנבחרת ב-8 באוקטובר 2021, במשחק מול , שבו נבחרתו ניצחה 1:0.

## קישורים חיצוניים

* פרופיל, באתר sportbox.ru

## הערות שוליים

קטגוריה:כדורגלני רוסטוב
קטגוריה:כדורגלני שיניק ירוסלבל
קטגוריה:מגני כדורגל רוסים
קטגוריה:כדורגלנים רוסים
קטגוריה:כדורגלני זניט סנקט פטרבורג
קטגוריה:כדורגלני טמבוב
קטגוריה:רוסים שנולדו ב-1994
אכלו משמנים

**אִכְלוּ מַשְׁמַנִּים** הוא פיוט אשכנזי לשבת חנוכה שזהות מחברו אינה ידועה, השם אברהם חתום באקרוסטיכון בראשי הבתים וייתכן שזהו שם מחברו. כיום, שירת הפיוט נפוצה בעיקר בקרב יוצאי יהדות גרמניה, ומספר חצרות חסידיות.

בכמה מהדורות של זמירות שבת מיוחס הפיוט לרבי אברהם אבן עזרא, אך ייחוס זה ככל הנראה אינו נכון.

## תוכן הפיוט
הפיוט בשונה ממרבית הפיוטים העוסקים בחגים, אינו עוסק בסיפור החג או בהלכותיו, אלא באופן היתולי בפרט שולי בו, סעודת החג, הפיוט קורא להרבות בסעודה ובמאכלים, הפזמון שלו חוזר ואומר כי לצורך סעודה זו, מכור או תשכור שטח תבואה של בית כור, זוהי דרישה מוגזמת כמו גם הבית העוסק בשתיית היין, על פיו יש להחליף כל שתיית מים בחג בשתיית יין.

לשון הפיוט ומטרתו עוררו עליו עוררין בקרב חלק מפוסקי ההלכה שהרי סעודת חנוכה אינה סעודת מצווה כלל, כגון המהר"י ברונא שכתב כי:  הרב אהרן וירמש (רב במץ במאה ה-18), כותב בחריפות: 
בשל התנגדותו, חיבר הרב וירמש זמר דומה, המדגיש את חשיבות לימוד התורה בחנוכה.

בקרב תנועת החסידות היו שהכשירו את הפיוט בטענה כי קיימים בו כוונות ורמזים נסתרים, ביניהם רבי פנחס מקוריץ, ורבי יצחק יעקב רבינוביץ האדמו"ר מביאלא, אך האדמו"ר ממונקאטש רבי חיים אלעזר שפירא כתב כי לפיוט אין טעם וריח של תורה.

## לקריאה נוספת
*גבריאל וסרמן, "Liturgical poems of Ḥanukka from Europe" (חלק א באנגלית וחלק ב בעברית), 2016 (דוקטורט). על אכלו משמנים בעמ' 253, 260-261 בחלק א, והפיוט עצמו עם פירוש ושינויי נוסחאות מופיע בעמודים 467–468 בחלק ב. 

## קישורים חיצוניים
* 
* איתי מרינברג, "אִכְלוּ מַשְׁמַנִּים" – אמנות השיר, באתר הפיוט והתפילה
* הרב פרופ' נריה גוטל, הקולות לא יחדלון: עיון בפיוט אכלו משמנים, באתר הפיוט והתפילה
* 

## הערות שוליים

 
קטגוריה:פיוטים לחנוכה
קטגוריה:יצירות שמחברן אינו ידוע
קטגוריה:יצירות עם אקרוסטיכון
אוניברסיטת טמבוב

**אוניברסיטת טמבוב** או **אוניברסיטת דרז'אבין** (שם מלא: **אוניברסיטת טמבוב הממלכתית על שם [[גברייל דרז'אבין|ג.ר. דרז'אבין]]** (ברוסית: **Тамбовский государственный университет имени Г. Р. Державина**) היא אוניברסיטה ממלכתית בטמבוב ברוסיה.

## היסטוריה
ממוזער| הבניין הראשי של אוניברסיטת טמבוב 
האוניברסיטה יוסדה בשנת 1918. במתכונתה הנוכחית הוקמה בשנת 1994 כאשר המוסד הפדגוגי הממלכתי של טמבוב והמכון התרבותי של טמבוב אוחדו למוסד אחד להשכלה גבוהה.
## פקולטות ומחלקות

## קישורים חיצוניים

*  
*  

## הערות שוליים

קטגוריה:רוסיה: אוניברסיטאות ומכללות
קטגוריה:טמבוב
LXQt

**LXQt** היא סביבת שולחן עבודה חופשית וקוד פתוח. היא מהווה שילוב של סביבות שולחן העבודה LXDE ו־Razor-qt.

## היסטוריה
בתחילת שנת 2013 הונג ג'ן יִי, מפתח סביבת שולחן העבודה LXDE, לא היה מרוצה מהפיתוח שהיה קיים אז עם GTK3, והחל להתנסות בפיתוח חלופי לסביבת שולחן העבודה עם Qt במקום, כשהחל עם גרסת Qt למנהל הקבצים של LXDE, הקרוי PCManFM. עם זאת, הוא הבהיר גם שגרסאות GTK ו־Qt יתקיימו האחת לצד השנייה. בהמשך נוצר היסב גם לממשק המשתמש הגרפי-lxrandr.

ב־3 ביולי באותה שנה הסב ג'ן יי את סביבת שולחן העבודה במלואה ל־Qt, היסב אשר נקרא LXDE-Qt. אך ב־21 ביולי פוצל LXDE-Qt לשני מיזמים שונים: LXDE-Qt ו־Razor Qt, כשהעבודה על גרסת GTK נמשכה, מתוך שאיפה לאחד בעתיד בין שתי גרסאות Qt. בהמשך נזנחה גרסת GTK לטובת גרסת Qt משופרת המורכבת שוב מאיחוד של שני המיזמים שפוצלו - שכעת כונתה LXQt. הגרסה הראשונה שפורסמה בשם זה הייתה 0.7.0.

## גרסאות

## זמינות בהפצות
ההפצה לובונטו החלה להשתמש בסביבת שולחן עבודה זו באופן רשמי החל מגרסה 18.10. הפצות נוספות הכוללות גרסה רשמית של סביבת שולחן העבודה הן פדורה, דביאן, מנג'רו (בגרסה הנתמכת על ידי קהילת המפתחים) ואופן סוזה.

## קישורים חיצוניים

* 

## הערות שוליים

קטגוריה:ממשקי משתמש במחשב
Mail.ru

ממוזער|הלוגו הישן
**Mail.ru** הוא פורטל אינטרנט בשפה הרוסית של חברת הטכנולוגיה Mail.Ru Group. השירות מאגד פרויקטים באינטרנט כדוגמת שירות הדוא"ל Mail.ru, שירות חיפוש, רשתות חברתיות, שרותי ענן ומערכות העברת מסרים מיידיים. נכון ליוני 2015 ביקרו באתר בממוצע 54.9 מיליון איש בחודש. על פי נתוני Alexa, באוקטובר 2018 האתר היה במקום 36 בפופולריות בעולם והיה האתר החמישי בפופולריות שלו ברוסיה.

## היסטוריה
ההחלטה לפתח את אתר Mail.ru לפורטל התקבלה בתחילת 1998. המייסדים והבעלים של השירות קיבלו השראה מהדוגמה של יאהו!, שסיפקה שירות דואר אלקטרוני, קטלוג של משאבי אינטרנט וקטעי מידע באתר אחד. באותה שנה נחתמו הסכמים עם הוצאת האינטרנט Infoart, Lenta.ru ואתר Gazeta.ru, על מיקום עדכוני החדשות שלהם בעמוד הראשי. עם זאת, השנה הרשמית להקמת הפורטל נחשבת לשנת 2001, כאשר לאחר המיזוג של port.ru ואתר Netbridge, כל נכסי האינטרנט הרווחיים של החברה התאחדו סביב אחד הפופולריים ביותר – שירות הדואר mail.ru.

בשנת 2006, לאחר שילוב עם פרויקט הבלוגים של Mail.ru, נוספו תכונות חדשות לאתר, לצד הקמת חברת הניהול "Mail.Ru Group". בשנת 2011 הופיע לוח ניווט בממשק הפורטל עם מעבר מהיר בין פרויקטים נושאיים של הפורטל.

מאז 2012 צוות מומחי UX של קבוצת Mail.ru האחראי על אזור הדואר והפורטל עבד על מסגרת לאיחוד טכני של הפרויקטים הנושאיים פורטליים. נעשה שימוש ב"גישת המבורגר" בעיצוב: דפי פרויקט שהחלו להיבנות מבלוקים אופקיים המותאמים לסוגי תוכן שונים. זה פישט את פיתוח המדורים נושאיים חדשים ואפשר השקת גרסאות אדפטיביות של אתרים למכשירים ניידים. באמצע 2012, עלה מחדש פרויקט החדשות, שנה לאחר מכן עודדו הושקה גרסה לילדים. בשנת 2014 פרויקט הבריאות של Mail.ru קיבל עיצוב חדש.

בשנת 2017 נשיא אוקראינה פטרו פורושנקו אסר את הגישה לאתר מכל שטחי אוקראינה.

## קישורים חיצוניים

* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:קבוצת Mail.Ru
קטגוריה:פורטלים רוסיים
קטגוריה:אתרי אינטרנט שהושקו ב-1998
טמבוב (הוקי קרח)

**מועדון ההוקי טמבוב** הוא מועדון הוקי קרח מקצועני מהעיר טמבוב, רוסיה שנוסד בשנת 2000 ומתמודד בליגת ההוקי העליונה, הליגה השנייה בחשיבותה בהוקי קרח ברוסיה.

## היסטוריה
משנת 1981 התקיים מועדון הוקי קרח בשם אוונגרד טמבוב, אך מועדון זה לא זכה להצלחה רבה בזירה הלאומית. בשנת 2000 הוקם מועדון ההוקי טמבוב. המועדון התמודד בליגה השלישית בחשיבותה במדינה בעונות 2015–2018. בעונת 2018/2019 החלה להתמודד בליגת VHL, השנייה בחשיבותה ברוסיה אחרי KHL. באותה עונה נערך שינוי בסגל אך הקבוצה התקשתה ולא הצליחה להעפיל לפלייאוף הליגה.

## היכל הבית
מאז שופץ היכל הקרח קריסטל בטמבוב בשנת 2015, הקבוצה מארחת בו את משחקי הבית שלה. מכיל 1,250 מושבים.

## הישגים לפי עונה

## תארים
*גביע הפדרציה / אלופת VHL-B
****זכייה:** 2016, 2018
*גביע ליגת ההוקי הרוסית
****זכייה:** 2012

## קישורים חיצוניים
* 

* אתר האוהדים

קטגוריה:קבוצות הוקי קרח רוסיות
קטגוריה:טמבוב: ספורט
קרחון באלאנסטרה

**קרחון באלאנסטרה** (באנגלית: **Balanstra Glacier**; בבולגרית:  **ледник Баланстра**) הוא קרחון רחב באי בראבנט  בארכיפלג פאלמר, שבאנטארקטיקה. 

הקרחון ממוקם צפונית מזרחית לקרחון היפוקרטס, ודרומית מערבית לקרחון מקנזי. 

הקרחון מנקז את המורדות הדרום-מזרחיים של הרי סטריבוג, זורם לכיוון מזרח - דרום-מזרח ונשפך אל מעבר פמפה דרומית לנקודת מומינו, וצפונית לנקודת פינל. 

אורכו של הקרחון 12 קילומטרים ורוחבו 4 קילומטרים.

## היסטוריה
### גילוי ומיפוי הקרחון
הקרחון מופה לראשונה על ידי סוקרים בריטיים בשנת 1980, ובשנית בשנת 2008.

### מקור השם
הקרחון נקרא על שם המוצב הרומי העתיק בבאלאנסטרה במערב בולגריה.

## לקריאה נוספת
* הגאזט האנטארקטי הבולגרי 

[מרכז|ממוזער|700x500 פיקסלים|[בראבנט (אי, אנטארקטיקה)|האי בראבאנט, מבט מכיוון צפון מזרח לעבר האי. מימין ניתן לראות את האי אונוור, וברקע את חצי האי האנטארקטי; את הרי סולוואי, ניתן לראות משמאל, בצד הרחוק של האי.]]

## קישורים חיצוניים
* קרחון באלאנסטרה באתר הגאזט האנטארקטי המשווה SCAR של ממשלת אוסטרליה
* תצלום לוויין של אזור קרחון באלאנסטרה, תוך ציון מיקום אתרים סמוכים באתר copernix

## הערות שוליים

קטגוריה:בולגריה באנטארקטיקה
באלאנסטרה
C'est pour vivre (אלבום)

**C'est pour vivre** (בעברית: **זה בשביל לחיות**) הוא אלבום האוסף השביעי של הזמרת הקנדית סלין דיון. אלבום האוסף יצא לאור ב-3 בפברואר 1997, על ידי חברות תקליטים שונות. שם האלבום נגזר משם השיר "C'est pour vivre", אותו הוציאה דיון בשנת 1985.

עם יציאתו נכנס אלבום האוסף אל המקום ה-32 במצעד האלבומים של ולוניה.

## רקע והפקה
אלבום האוסף הופק על ידי אדי מרנאיי, רומנו מוסומארה ורודי פסקל אשר הפיקו בעבר עבור דיון אלבומים נוספים כדוגמת , , ו-.

אלבום האוסף יצא לראשונה בבריטניה ב-3 בפברואר 1997, על ידי חברת התקליטים נקטר מאסטרס, בפורמט של תקליטור.

## רשימת רצועות

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:אלבומי אוסף של סלין דיון
קטגוריה:אלבומי אוסף בצרפתית
חגי עמית

**חגי עמית-כהן** (נולד ב-3 בפברואר 1974) הוא עיתונאי, עורך ופובליציסט ישראלי, לשעבר עורך מדור שוק ההון ב-TheMarker. עורך מוסף סוף השבוע Markerweek. ומאז נובמבר 2024 מסקר את תחום כלכלת הביטחון. באוקטובר 2021 יצא לאור ספרו הראשון "פרופיל מזויף".

## ביוגרפיה
עמית נולד בירושלים, לרפאל - בעליה של חברת טאקט מערכות, ולפרופ' עירית עמית כהן. את לימודיו התיכוניים העביר בתיכון גינסבורג ביבנה. בין השנים 1992–1995 שירת בצה"ל כמשנה טכני בחיל התותחנים.

ב-1996 החל את לימודיו לתואר ראשון בכלכלה ופסיכולוגיה באוניברסיטת תל אביב, אותם סיים ב-1999. לאחר מכן השלים תואר שני בהתנהגות ארגונית בפקולטה למנהל עסקים של האוניברסיטה.

## קריירה
את הקריירה העיתונאית החל עמית כראש דסק שוק ההון של TheMarker, תפקיד אותו החזיק משך שנתיים. לאחריהן, עבר עמית לסקר את בתי ההשקעות והחברות הנסחרות בבורסה בתל אביב ככתב שוק ההון בעיתון עד ל-2008, אז מונה לעורך מדור שוק ההון. כעבור 3 שנים, החל לעבוד כעיתונאי במגזין סוף השבוע של העיתון, במסגרתו ניפק כתבות עומק ותחקירים, לצד טור שבועי קבוע.

מאז 2017 היה אחראי על סיקור משרדי האוצר והביטחון, ושנה לאחר מכן החל לסקר במקביל את התחום הפוליטי.
בספטמבר 2021 ראה אור ספרו הראשון, "פרופיל מזויף".
החל מאוקטובר 2021 עורך את מוסף סוף השבוע של העיתון, ה-MarkerWeek.

ב-2011 היה חתום על גיליון מיוחד אותו פרסם TheMarker שעסק בכשלים במבנה שוק ההון הישראלי המביאים לניהול לא יעיל של כספי הציבור.

סדרת כתבות שפרסם ב-2018, בהן חשף אי-סדרים חמורים שנתגלו בכמה מכרזים טכנולוגיים במשרד הביטחון, הובילו לפרישתו של סגן ראש מנהל הרכש במשרד הביטחון, איקו חסון, ובהמשך אף לפתיחת החקירה בלהב 433 במקביל לבדיקה של מבקר המדינה אשר טרם הושלמו.

ב-2024-2025 סיקר במסגרת סדרה של כתבות את הכשלים בדרך בה מנהלת ישראל את העברת הסיוע ההומניטרי לרצועת עזה, את הדרך בה מדיניות מערכת הביטחון מביאה להרס מסיווי של הבנייה והתשתיות ברצועה ואת הגורמים המרוויחים מכך - מבלי שהתקבלה החלטה רשמית בנושא.

החל מינואר 2026 החל לכתוב במגזין החודשי TheMarker טור חודשי בשם 'כלכלת רגשות' 

בין השנים 2015–2017 כתב את מדור 'סאבטקסט' במוסף סוף השבוע של TheMarker.

ב-2016 שימש כמרצה בחוג לעיתונאות באוניברסיטת תל אביב.

עמית נשוי, ומתגורר בקיבוץ חולדה. סבו הוא יהודה כהן, שופט בית המשפט העליון.

## קישורים חיצוניים

* 

## הערות שוליים

קטגוריה:סגל TheMarker
קטגוריה:כתבים כלכליים ישראלים
קטגוריה:כתבים פרלמנטריים ישראלים
קטגוריה:עיתונאים חוקרים ישראלים
קטגוריה:עורכים ישראלים
קטגוריה:בוגרי תיכון גינסבורג (יבנה)
קטגוריה:בוגרי אוניברסיטת תל אביב
קטגוריה:תל אביב-יפו: אישים
קטגוריה:חולדה (קיבוץ): אישים
קטגוריה:ישראלים שנולדו ב-1974
פמפה (אי)

**האי פמפה** (באנגלית: **Pampa Island**) הוא אי המצוי למול החוף המזרחי של האי בראבנט בארכיפלג פאלמר שבאנטארקטיקה.

האי נמצא 1.9 קילומטרים צפונית לנקודת פינל.

חלקו הדרומי של מעבר פמפה מפריד בין האי פמפה לבין האי בראבנט.

אורכו של האי כ-2.5 קילומטרים.

האי מתנשא לגובה של 475 מטרים מעל פני הים.

## היסטוריה
### גילוי האי
האי מופיע לראשונה במפה ששורטטה על ידי המשלחת האנטארקטית הבלגית (אשר חקרה את אנטארקטיקה בין השנים 1897–1899).

### מקור השם
שמו של האי ניתן לו על ידי המשלחת הארגניטאית לאנטארקטיקה (אשר חקרה את אנטארקטיקה בין השנים 1947–1948).

האי נקרא על שמו של מעבר פמפה הסמוך לו (אשר שמו ניתן לו על ידי המשלחת הארגנטינית), וזאת על שם הספינה "פמפה" של המשלחת הארגנטינאית.

## קישורים חיצוניים
* האי פמפה באתר הסקר הגאולוגי של ארצות הברית
* האי פמפה באתר הגאזט האנטארקטי המשווה SCAR של ממשלת אוסטרליה

## הערות שוליים

פמפה
סדרת 500 של סבב ה-ATP

ממוזער|200x200px

**טורנירי** **500 של סבב ה-ATP** (באנגלית: **ATP Tour 500**) הם סדרה של טורנירי טניס בסבב ה-ATP. טורנירים אלה הם הרביעיים ביוקרתם מבין טורנירי הגברים, אחרי ארבעת הגראנד סלאמים, גמר ה-ATP ותשעת טורנירי המאסטרס. מתחת אליה נמצא סבב ATP 250 שהוא סדרת הטורנירים הנמוכה ביותר.

הסדרה כונתה בעבר בשמות שונים: טורנירי 500 של סבב ה-ATP העולמי (ATP World Tour 500), טורנירי זהב בסדרה הבינלאומית של סבב ה-ATP (ATP International Series Gold), וטורנירי סדרת האליפות של סבב ה-ATP (ATP Championship Series).

הסדרה כוללת 13 טורנירים, המעניקים 500 נקודות דירוג למנצח, מה שנותן לסדרה את שמה. מספר המשתתפים בטורניר נע בין 32 ל-48 עבור היחידים, ובין 16 ל-24 בזוגות. שחקנים עם דירוג גבוה מחויבים לשחק בלפחות ארבעה טורנירי 500, כולל לפחות אחד אחרי אליפות ארצות הברית הפתוחה. רוג'ר פדרר מחזיק בשיא הזכיות בטורנירי יחידים של סדרת 500, עם 24 זכיות סך הכול. דניאל נסטור מחזיק בשיא הזוגות, עם 20 זכיות.

## שמות בעבר
**1990–1999**

סדרת האליפות של ה-ATP (באנגלית: *ATP Championship Series)*

**2000–2008**

סדרת הזהב הבינלאומית של ה-ATP (באנגלית: *ATP International Series Gold)*

**2009–2018**

הסבב העולמי של ה-ATP 500(באנגלית: *ATP World Tour 500)*

**2019–כיום**

סבב ה-ATP 500 (באנגלית: *ATP Tour 250)*

## נקודות דירוג
נקודות דירוג המתקבלות מטורנירי ATP 500:

## טורנירים
### טורנירים נוכחיים

## התארים הרבים ביותר (מאז 1990)
כתיב **מודגש** מסמן שחקנים פעילים

## קישורים חיצוניים

## הערות שוליים

קטגוריה:טורנירים בסבב ה-ATP
מרמיטה אולימפית

**מרמיטה אולימפית** (שם מדעי: *Marmota olympus*) היא מין של מרמיטה החיה אך ורק במדינת וושינגטון בחצי האי האולימפי, שליד סיאטל. היא נפוצה בעיקר בפארק הלאומי אולימפיק. מרמיטה זו היא היונק הלאומי של מדינות וושינגטון (היונק האנדמי הלאומי), לצד הקטלן (היונק הימי הלאומי).

## מאפיינים
אורכה של מרמיטה זו 67–75 ס"מ, עם זנב באורך 18–24 ס"מ ודומה לאורכו של חתול בית. משקלה הממוצע 2.7-11 ק"ג, מה שהופך אותה לאחת מהגדולות בבני משפחת הסנאיים, דומה מאוד לזו של מרמיטת ונקובר (Marmota vancouverensis), מרמיטה שעירה או מרמיטה אלפינית. המרמיטה בעלת דו-צורתיות זוויגית גדולה כשהזכרים שוקלים 4.1-9.3 ק"ג והנקבות 3.1-7.3 ק"ג. המרמיטה בעלת פרווה עבה וחומה בהירה.

המרמיטה מצויה בטבע רק במדרונות ההרריים של הרי אולימפיק, קרוב לחופי האוקיינוס השקט. היא מתחפרת באדמה במשך החורף ויוצאת רק באביב. המרמיטה ניזונה מצמחייה קרקעית כמו: טחבי עלים, גומא, אברשיים, ארכוביתיים, פעמונית, פרחים מהסוג Erythronium ותורמוסים. עם זאת בהתקרב החורף והרעב היא תאכל גם נבלות ואף תטרוף גורים של טמיאסים.

המרמיטה נטרפת בידי שונרים, פומות וקויוטים וכן בידי עופות דורסים ודלקים גדולים. המרמיטה מתחפרת באדמה בקבוצות גדולות כדי להימלט מטורפיה.

## קישורים חיצוניים

## הערות שוליים

קטגוריה:בעלי חיים שתוארו ב-1898
קטגוריה:טקסונים שתוארו בידי קלינטון הארט מריאם
קטגוריה:סנאיי קרקע
קטגוריה:ארצות הברית: מינים אנדמיים
קטגוריה:ארצות הברית: יונקים
יחסי הממלכה המאוחדת – ליכטנשטיין

**יחסי הממלכה המאוחדת–ליכטנשטיין** הם היחסים הדיפלומטיים הרשמיים שבין **[[הממלכה המאוחדת|הממלכה המאוחדת של בריטניה הגדולה וצפון אירלנד]]** לבין **[[ליכטנשטיין|נסיכות ליכטנשטיין]]**.

## סקירה כללית
הממלכה המאוחדת של בריטניה הגדולה וצפון אירלנד מקיימת יחסים דיפלומטיים עם ליכטנשטיין. ב-23 ביוני 2016 הצביעו תושבי הממלכה המאוחדת בעד עזיבת המדינה את האיחוד האירופי. כחלק מיצירת בעלות ברית מסחריות חדשות, כהכנה לעזיבה, בפברואר 2019 נחתם בין ליכטנשטיין לממלכה המאוחדת הסכם מסחר כחלק מהסכם גדול יותר בין הממלכה המאוחדת לשווייץ .

אזרחי הממלכה המאוחדת ואזרחי ליכטנשטיין הם בעלי חופש תנועה בין מדינה למדינה.

## נציגויות דיפלומטיות
* הממלכה המאוחדת אינה מיוצגת בליכטנשטיין, הן בדרג השגרירות והן בדרג הקונסולרי. הממלכה המאוחדת האמינה את שגרירותה שבברן, בירת שווייץ הסמוכה, על ליכטנשטיין.
* ליכטנשטיין אינה מיוצגת בממלכה המאוחדת, הן בדרג השגרירות והן בדרג הקונסולרי.

## הערות שוליים

קטגוריה:ערכים ללא קטגוריות פיזיות - יחסי חוץ
פיטר דומיניק

**פיטר הוייט דומיניק** (באנגלית: **Peter Hoyt Dominick**; 7 ביולי 1915 – 18 במרץ 1981) היה פוליטיקאי ומשפטן אמריקאי. הוא ייצג את מדינת קולורדו בסנאט של ארצות הברית במשך 12 שנה, וטרם היבחרו לסנאט היה חבר בית הנבחרים של ארצות הברית מטעם מחוז הקונגרס השני של קולורדו. אחרי שעזב את הסנאט מונה לשגריר ארצו בשווייץ.

## ביוגרפיה
דומיניק נולד בסטמפורד שבקונטיקט. ב-1933 סיים את לימודיו בבית הספר סנט מארק. ב-1937 סיים את לימודיו באוניברסיטת ייל ושלוש שנים לאחר מכן ב-1940 היה לבוגר בית הספר למשפטים של ייל. בשנים 1940–1942 עסק בעריכת דין בניו יורק, עת התגייס אל חיל האוויר של ארצות הברית כצוער תעופה בראשית ימיה של ארצות הברית במלחמת העולם השנייה. הוא שירת בחיל האוויר עד לשחרורו משירות צבאי ב-1945 בדרגת קפטן. הוא חזר בקצרה לעסוק בחוק ומשפט ב-1946, בטרם עבר באותה השנה אל דנוור שבקולורדו, שם המשיך את עיסוקו בתחום המשפטי.

דומיניק נכנס לפוליטיקה עם היבחרו אל בית הנבחרים של מדינת קולורדו מטעם המפלגה הרפובליקנית, שם כיהן בשנים 1957–1961. ב-1960 התמודד בהצלחה לבית הנבחרים של ארצות הברית, וגבר על יריבו ביירון ל. ג'ונסון מהמפלגה הדמוקרטית, והוא נטש את נתיבתו המקצועית במשפטים ב-1961. לאחר כהונה אחת בת שנתיים בבית הנבחרים, נבחר דומיניק לסנאט של ארצות הברית, והביס את הסנאטור הדמוקרטי המכהן ג'ון קרול ברוב של 53.6% מקולות הבוחרים. הוא נבחר מחדש ב-1968, ובפעם זו גבר על מושל קולורדו לשעבר סטיבן מקניקהולס (McNichols).

כסנאטור, דומיניק שימש כיו"ר הוועדה הסנאטוריאלית הרפובליקנית הלאומית בקונגרס ה-92 משנת 1971 עד 1973. שנת הבחירות של 1974 היטיבה עם חברי המפלגה הדמוקרטית והפריחה הדמוקרטית לא פסחה על דומיניק, שאחוזי התמיכה בו צנחו ל-39.5% והוא הובס בידי גארי הארט. לאחר שעזב את הסנאט בתום כהונתו ב-1975, מונה לשגריר ארצות הברית בשווייץ בידי הנשיא ג'רלד פורד, אך אייש תפקיד זה לזמן קצר. הוא התגורר בכפר שרי הילס שבקולורדו עד למותו בהוב סאונד שבפלורידה במרץ 1981. הוא נטמן בבית העלמין פיירמונט השוכן בדנוור.

## קישורים חיצוניים

* 
* 

קטגוריה:אמריקאים ילידי קונטיקט
קטגוריה:סטמפורד: אישים
קטגוריה:חברי האספה הכללית של קולורדו
קטגוריה:חברי בית הנבחרים של ארצות הברית מקולורדו
קטגוריה:חברי הסנאט של ארצות הברית מקולורדו
קטגוריה:סנאטורים חברי המפלגה הרפובליקנית
קטגוריה:שגרירי ארצות הברית בשווייץ
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:בוגרי בית הספר למשפטים באוניברסיטת ייל
קטגוריה:אמריקאים שנולדו ב-1915
קטגוריה:אמריקאים שנפטרו ב-1981
לנין מורנו

**לנין בולטייר מורנו גרסס** (בספרדית: **Lenín Boltaire Moreno Garcés**; נולד ב-19 במרץ 1953) הוא פוליטיקאי אקוודורי, אשר כיהן כנשיא אקוודור בשנים 2017–2021. מורנו היה סגן הנשיא בשנים 2007–2013, תחת הנשיא רפאל קוראה.

הוא היה מועמד כמועמד מטעם ברית PAIS, מפלגה פוליטית סוציאליסטית-דמוקרטית, בבחירות לנשיאות 2017 וזכה בניצחון צר בסיבוב ההצבעה השני ב-2 באפריל 2017. עם זאת, לאחר בחירתו שינה מורנו באופן דרסטי את עמדתו הפוליטית והתרחק ממורשת השמאל של קוריאה וביצע שינויים נאו-ליברליים במדיניות הפנים והחוץ כאחד.

ב-2019 נערכו הפגנות נרחבות נגד מדיניותו הכלכלית בהן נהרגו מספר מפגינים ובהמשך התמודד עם מגפת הקורונה שהכתה באקוודור בצורה משמעותית. אחוז התמיכה הציבורי במורנו בסקרים הידרדר בהדרגה עד לשפל של פחות מ-10% בחודשים האחרונים לכהונתו, והוא לא ניסה להתמודד לכהונה שנייה ב-2021. הוא סולק ממפלגתו לאחר שהיא איבדה באותן בחירות את כל מושביה בפרלמנט.

מורנו נורה בשנת 1998 בניסיון שוד ומאז משתמש בכיסא גלגלים. כאשר נכנס לתפקידו ב-24 במאי 2017, מורנו הפך לראש המדינה היחיד המכהן שמשתמש בכיסא גלגלים.

## קישורים חיצוניים

* 

## הערות שוליים

קטגוריה:נשיאי אקוודור
קטגוריה:פוליטיקאים אקוודורים
קטגוריה:קורבנות פשע
קטגוריה:אנשי עסקים
קטגוריה:מעוטרי מסדר השמש של פרו
קטגוריה:בוגרי אוניברסיטאות ומכללות באקוודור
קטגוריה:ילידי 1953
Take Me Out

**Take Me Out** הוא מחזה משנת 2002 מאת המחזאי האמריקאי ריצ'רד גרינברג אשר הועלה לראשונה על ידי "דונמר ווארהאוס" שבקובנט גרדן, לונדון, בשיתוף עם "התיאטרון הציבורי".

הצגת הבכורה של המחזה באוף ברודוויי התקיימה ב-5 בספטמבר 2002, בתיאטרון הציבורי ג'וזף פפה, והצגת הבכורה בברודוויי התקיימה ב-27 בפברואר 2003, בתיאטרון וולטר קר, שם הוצג המחזה 355 פעמים. בשנת 2003 המחזה זכה בפרס טוני למחזה הטוב ביותר.

## תקציר העלילה
חלק גדול מעלילת ההצגה מתרחש בחדר הלבשה של קבוצת בייסבול מקצועית, בו צוות השחקנים משוחח על נושאים רבים, בהם הומופוביה, גזענות, מעמד וגבריות בספורט.

הדמות הראשית של המחזה, **דארן למינג**, היא של שחקן בייסבול רב-גזעי פופולרי ומצליח שנמצא בשיא הקריירה שלו כשהוא מחליט לצאת מהארון. חבריו לקבוצה מגיבים בצורות שונות - חלקם תומכים ומקבלים, וחלקם לא. הדרמה נמשכת לאורך כל עונת הבייסבול, עד לסופה הטרגי.

## רקע
על אף שגלן בורק יצא מהארון בפני חבריו לקבוצה ובעליה בשנות השבעים ובילי בין יצא מהארון בשנת 1999 אחרי שכבר פרש מליגת MLB אחרי 8 עונות, בזמן כתיבת המחזה "Take Me Out" מעולם לא היה אף שחקן בייסבול מקצועי פעיל שיצא מהארון. מחזה זה הוא תיאור דרמטי של איך יכול אירוע שכזה להתרחש.

המחזאי ריצ'רד גרינברג סיפר כי אחת הסיבות שמשכו אותו לכתוב מחזה על בייסבול הייתה עונת 1998, במהלכה לניו יורק יאנקיז היה שיא של 114 ניצחונות בעונה, שהחלו במשחק מושלם של דייוויד וולס. רבים מאמינים כי ההשראה לדמותו של למינג היא שחקן הבייסבול האמריקאי לשעבר של נשיונל ליג, דרק ג'יטר מהיאנקיז, וכי ההשראה לדמותו של המגיש (pitcher) הגזען שיין מונגיט היא ג'ון רוקר מהאטלנטה ברייבס.

## הפקות
בבריטניה, המחזה *Take Me Out* הוצג ב-Donmar Warehouse שבלונדון ה-20 ביוני ל-3 באוגוסט 2002.

בארצות הברית, לאחר שהוצג ב-The Public Theater שבאוף ברודוויי, המחזה *Take Me Out* עלה לראשונה בברודוויי ב-Walter Kerr Theatre, החל מה-27 בפברואר 2003 ועד ל-4 בינואר 2004. הפקה מחודשת של המחזה צפויה להעלות ב-Hayes Theater שברודוויי במהלך 2020, עם הצגות הרצה החל מה-2 באפריל והצגת בכורה רשמית ב-23 באפריל.

## דמויות ושחקנים

## פרסים ומועמדויות
### הפקת ברודוויי המקורית

## לקריאה נוספת
* 

## קישורים חיצוניים
* 
## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:יצירות משנת 2002
קטגוריה:מחזות זוכי פרס דרמה דסק
קטגוריה:מחזות זוכי פרס טוני
קטגוריה:מחזות להט"ב
קטגוריה:זוכי פרס טוני לחידוש הטוב ביותר למחזמר
האספה המחוקקת של מחוז לנינגרד

**האספה המחוקקת של מחוז לנינגרד** היא הגוף המחוקק העליון והבכיר ביותר במחוז לנינגרד. האספה מורכבת מחמישים צירים שנבחרים על ידי תושבי המחוז על פי מערכת בחירות רובנית מעורבת-יחסית. תקופת כהונתה היא 5 שנים.

לאספה המחוקקת יש מעמד של ישות משפטית. בניין האספה המחוקקת ממוקם ביחידה טריטוריאלית אחרת: סנקט פטרבורג ברחוב סובורוב.

## היסטוריה
ב-20 במרץ 1994 נערכו לראשונה הבחירות לאספה המחוקקת ונערכים מאז מדי 5 שנים. בנוסף צירי האספה שולחים נציגים לאספה הפדרלית.

## סמכויות בסיסיות
* אימוץ חוקים מחוזיים, כולל אמנת המחוז ותיקונים
* פיקוח על ציות ואכיפת חוקי המחוז
* בחירת נציגי המחוז למועצת הפדרציה של האספה הפדרלית של הפדרציה הרוסית
* אישור הקמת בית הדין סטטוטורי של מחוז לנינגרד, מינוי שופטי בית הדין החוקתי של מחוז לנינגרד, שופטי מחוז לנינגרד

## ועדות
האספה המחוקקת מקימה את הוועדות הבאות:
* לענייני החקלאות והדייג
* לענייני תקציב ומיסים
* לענייני מבנה, יחסי ציבור ויחסים בין-פרלמנטריים
* שירותי דיור וקהילה ותחום דלק ואנרגיה
* חוק ובסדר
* ועדת החקיקה, התקנות וסוגיית האתיקה
* בריאות
* ממשל מקומי, מבנה מינהלי-טריטוריאלי, ששירות מוניציפלי
* לענייני חינוך, מדע, תרבות, תיירות, ספורט ונוער
* לענייני בנייה, תחבורה, תקשורת וכבישים
* לענייני אקולוגיה וניהול טבע
* למדיניות חברתית ויחסי עבודה
* לכלכלה, רכוש, השקעות, ותעשייה

## קישורים חיצוניים

* 
## הערות שוליים

קטגוריה:בתי מחוקקים של הסובייקטים הפדרליים של רוסיה
קטגוריה:מחוז לנינגרד: פוליטיקה וממשל
יחסי החוץ של פרגוואי

**מדיניות החוץ של [[פרגוואי]]** מתרכזת בשמירה על יחסים טובים עם שכנותיה והיא תומכת פעילה בשיתוף פעולה אזורי. היא חברה באו"ם וכיהנה כהונה אחת במועצת הביטחון של האו"ם בשנים 1967–1969. היא שומרת על חברות במספר מוסדות פיננסיים בינלאומיים, ביניהם הבנק העולמי, בנק הפיתוח הבין אמריקני וקרן המטבע הבינלאומית.

ברמה הפוליטית הטיפול בעניינים דיפלומטיים ויחסים בינלאומיים של פרגוואי מטופלים רשמית על ידי משרד יחסי החוץ, העונה לרשות המבצעת של הממשלה. שר החוץ הנוכחי נכון לשנת 2018 הוא לואיס אלברטו קסטיליוני.

שלא כמו כל מדינה אחרת בדרום אמריקה, פרגוואי מכירה ברפובליקה של סין במקום הרפובליקה העממית של סין. אף על פי שאינה מדינה גדולה במיוחד במונחים מוחלטים, פרגוואי כיום היא המדינה הגדולה ביותר המקיימת יחסים דיפלומטיים רשמיים עם הרפובליקה של סין.

## ארגונים בינלאומיים
פרגוואי חברה בארגונים הבינלאומיים הבאים:

CAN (עמית), ארגון המזון והחקלאות, G-11, G-77, הבנק הבין-אמריקאי לפיתוח, סבא"א, הבנק העולמי, הארגון הבינלאומי לתעופה אזרחית, בית הדין הפלילי הבינלאומי, הצלב האדום, IDA, הקרן הבינלאומית לפיתוח חקלאי, IFC, IFRCS, ארגון העבודה הבינלאומי, קרן המטבע הבינלאומית, ארגון הימאות הבינלאומי, אינטרפול, הוועד האולימפי הבינלאומי, ארגון ההגירה הבינלאומי, האיגוד הבין-פרלמנטרי, ארגון התקינה הבינלאומי (משקיפה), ITSO, איגוד הטלקומוניקציה הבינלאומי, קונפדרצית איגודי העובדים הבינלאומית, LAES, LAIA, מרקוסור, MIGA, MINURSO, MINUSTAH, MONUSCO, המדינות הבלתי-מזדהות (משקיפה), ארגון מדינות אמריקה, OPANAL, הארגון למניעת הפצת נשק כימי, PCA, קבוצת ריו, האומות המאוחדות, UNASUR, ועידת האו"ם לסחר ופיתוח, אונסק"ו, UNFICYP, UNIDO, האיחוד הלטיני, UNMIL, UNMIS, UNOCI, UNWTO, UPU, WCO, ארגון הבריאות העולמי, הארגון העולמי לקניין רוחני, הארגון המטאורולוגי העולמי, ארגון הסחר העולמי.

## קישורים חיצוניים

## הערות שוליים

פרגוואי
יחסי ברזיל–פרגוואי

[ממוזער| גבול ברזיל ופרגוואי, ליד [סיודד דל אסטה|סיודאד דל אסטה .]] 
**יחסי ברזיל – פרגוואי** הם קשרי חוץ בין ברזיל לפרגוואי.

## היסטוריה
היחסים בין ברזיל לפרגוואי השתפרו מאוד לאחר שהחלטת נשיא ברזיל לואיז אינסיו דה סילבה "לולה" בשנת 2009 לשלש את תשלומיה לפרגוואי בגין אנרגיה מסכר הידרואלקטרי בגבולן. על פי הסכמה, ברזיל תשלם לפרגוואי 360 מיליון דולר בשנה עבור אנרגיה ממפעל סכר איטייפו המופעל במשותף. דה סילבה, כינה זאת "הסכם היסטורי" והעסקה נתפסה כניצחון פוליטי לנשיא פרגוואי פרננדו לוגו. אך עדין נתרו בעיות עמוקות במערכת היחסים בין המדינות, ובראשן התנאים השליליים של אמנת איטייפו משנת 1973 לפיה פרגוואי חייבת למכור אנרגיה הידראולית לברזיל במחיר מגוחך ונוכחותם של 300,000 חקלאים ברזילאים, בעיקר מגדלי סויה, בפרגוואי שמשלמים מס מינימלי וגרמו לעזיבה של חקלאים קטנים פרגוואים מאזורים כפריים. http://www.opendemocracy.net/andrew-nickson/paraguay-brazil’s-dirty-little-secret

### ההפיכה בפרגוואי בשנת 2012
ביוני 2012 הסנאט של פרגוואי הצביע ברוב של 44 מול 39 סנאטורים להדיח את הנשיא פרננדו לוגו מתפקידו. האירועים זכו לביקורת מצד מנהיגים של מדינות רבות באמריקה הלטינית, כולל ארגנטינה וונצואלה. כתוצאה מכך, פרגוואי הושעתה ממרקוסור, גוש הסחר הדרום אמריקני, הכולל את ארגנטינה, ברזיל, אורוגוואי, וונצואלה.

## קישורים חיצוניים

## הערות שוליים

*
הדומה המחוזית של מוסקבה

**הדומה המחוזית של מוסקבה** (ברוסית: **Московская Областная Дума**) היא הגוף המחוקק החד-ביתי של מחוז מוסקבה, ברוסיה. הגוף הוקם בשנת 1993 עם פירוקה של ברית המועצות.

הדומא מורכבת מ-50 צירים אשר מאז 2011 הם נבחרים במערכת בחירות פרופורציונלית ומעורבת כאשר 25 צירים נבחרים באמצעות ייצוג יחסי ו-25 נבחרים ממחוזות הבחירה.

רוסיה המאוחדת היא המפלגה הגדולה ביותר בדומה עם 38 חברים שנבחרו בבחירות 2016.
## היסטוריה
בשנת 1993, הוקמה במחוז מוסקבה הדומה של מחוז מוסקבה - גוף מייצג ומחוקק של המחוז. ב-10 בנובמבר 1993, על פי החלטת המועצה הקטנה של מועצת *מחוז מוסקבה,* אושרה ההוראה לעריכת בחירות לדומה המחוזית. ב-12 בדצמבר 1993, יחד עם אימוץ הטיוטה החדשה לחוקת הפדרציה הרוסית, לפיה הוקמה הדומה הממלכתית של הפדרציה הרוסית ובאופן משותף, עם הבחירות לדומה, נערכו גם הבחירות לדומה של מחוז מוסקבה. אלכסיי אלכסייביץ' וורונצוב נבחר כיושב ראש הדומה הראשון.

בשנת 1995 הוארך המנדט של המושב הראשון ללא כל בחירות. בסוף 1996 אימצו חברי הדומה את אמנת מחוז מוסקבה. ב-14 בדצמבר 1997 התקיימו הבחירות למושב השני. יחד עם הבחירות נערך משאל עם בנושא העברת 50% מחברי הדומה לבסיס *"חצי מקצועי"* במטרה *"לחסוך כספים תקציביים"*.

הרכב הדומה של מחוז מוסקבה עודכן כך שרק 12 מתוך 50 חברים נבחרו מחדש. יושב ראש ועדת הבחירות המחוזית אלכסנדר יבגנייביץ' נבחרלראשות הדומה. כל התפקידים המובילים בפרלמנט, כולל עמדת היו"ר וארבעת סגניו, הוחזקו בידי תומכי ראש ממשלת המחוז אנטולי טיאזלוב.

ב-16 בדצמבר 2001 נבחרה הדומה השלישית של מחוז מוסקבה לחמש השנים הבאות. ולרי יבגנייביץ' אקסקוב נבחר ליושב ראש החדש. ב-11 במרץ 2007, ביום ההצבעה בבחירות לרשויות המקומיות, נערכו הבחירות למושב הרביעי של הדומא המחוזית (2007–2012). ולרי אקסקוב נבחר ליושב ראש בפעם השנייה. חברי הפרלמנט הקימו 2 סיעות: *"רוסיה המאוחדת"* ו-*"צמיחה"*.

ב-25 במרץ 2011 ניצלו חברי הדומה המחוזית את תיקון החוק ואישרו החלטה על דחיית הבחירות לפרלמנט המחוזי לדצמבר 2011, כך שייערכו בצמידות לבחירות לדומא הממלכתית של הפדרציה הרוסית. במקביל, תקופת המנדט של חברי הדומה המחוזית קוצצה בשלושה חודשים. ב-4 בדצמבר 2011, נערכו הבחירות למושב החמישי (2011–2016).

הבחירות למושב השישי התקיימו ב-18 בספטמבר 2016. בבחירות העניקו הבוחרים את מרבית הקולות לרשימת מועמדים יחידה של מפלגת רוסיה המאוחדת («Единая Россия») שגרפה - 43.15%. במקום השני נמצא הסניף האזורי של המפלגה הקומוניסטית של הפדרציה הרוסית, שצבר 15.88%. במקום השלישי נמצא הסניף האזורי של המפלגה הליברל-דמוקרטית, שזכה ל-14.43% מהקולות. מפלגת "רוסיה הוגנת" («Справедливая Россия») זכתה ב-5.06% מהקולות ודורגה במקום הרביעי.

בשנת 2020 עברה הדומה לבניין חדש בקרסנוגורסק, מחוז מוסקבה.

[מרכז|ממוזער|300px|[בית הממשלה (מחוז מוסקבה)|בית ממשלת מחוז מוסקבה והדומה המחוזית של מוסקבה]]

## קישורים חיצוניים
*  

## הערות שוליים

קטגוריה:הדומה המחוזית של מוסקבה
קטגוריה:בתי מחוקקים של הסובייקטים הפדרליים של רוסיה
תהילים צ"ח

**תהילים צ"ח** הוא המזמור ה-98 בספר תהילים (על פי המספור בוולגטה ובתרגום השבעים זהו המזמור ה-97 במספר). המזמור מתאר כיצד יכריזו על המלכתו העתידית של ה' לעיני העולם כולו. מזמור זה נקרא בלטינית Cantate Domino.

## תוכן המזמור
שיר זה הוא המנון שבמרכזו מתרחש טקס המלכתו של האל על העולם. לשון המזמור משופעת מושגים הקשורים במלוכה. בכותרת המזמור ובחתימתו מזכיר בעל המזמור שניים מתפקידיו של המלך. לנצח במלחמות ולשפוט בצדק את העולם. במזמור לא רק בני ישראל יריעו לה' אלא גם עמי העולם. כולם יזכו לישועתו אך בני ישראל הם אלה שיזכו בחסדו.

### כותרת המזמור
מעבר למזמור זה גם מזמור צ"ו מיוחד בכך שאף בו יש הזמנה לעמי העולם להריע לה'. ניתן לשער כי "שִׁיר חָדָשׁ" המופיע בכותרת במזמור, הוא שיר בו מבקש העם מקהל השומעים לשבח את ה'.
ברבים מן המזמורים אין כותרת. חז"ל כינו מזמור זה ואחרים הדומים לו בכותרתם, כ-'מזמורא יתמא', כלומר מזמור יתום.

## זמנו של המזמור

בפני חוקרי המקרא קיים קושי בתארוכו של המזמור. יש הסוברים כי זמנו של המזמור הוא מימי בית המקדש השני. שם בית המקדש אינו מופיע במזמור אך אופי המזמור מעיד על כך לשיטתם כי המזמור נאמר בזמן פולחן במקדש. לטענתם גם לשון המזמור מעידה על כך שזמנו של המזמור הוא מימי בית שני. צמד המילים "פִּצְחוּ וְרַנְּנוּ" בפסוק ד' מופיע ב בנבואה על מלך בבל שלטענתם החוקרים חובר אף הוא בימי בית שני. הביטוי מופיע עוד מספר פעמים בספר ישעיה. צמד המילים "יִמְחֲאוּ-כָף" אף הוא מופיע ב והוא שייך ללשון מאוחרת.

## מבנה המזמור

יש המחלקים את המזמור כך:

## השערת מובינקל

מזמור זה שייך לסוג הנקרא 'מזמור המלכת מלך'. לשיטתו של חוקר המקרא הנורווגי סיגמונד מובינקל, לסוגה זו של מזמורים שייכים חמישה מזמורים: תהילים מ"ז, צ"ג, צ"ו, צ"ז, צ"ח, צ"ט. מקורם של מזמורים אלו בטקסי פולחן חגיגיים שהתקיימו בראש השנה ובהם הציגו את המלכת האל בליווי חצוצרות ושופרות כפי בעל המזמור מתאר בפסוק ו'. לחגיגות אלה דמיון רב לשיטתו לחגיגות, שנחגגו לכבוד המלכתו של מורדוך, כמלכם של האלים. יום תרועה הוא שמו המקראי של ראש השנה, כמו כן מובינקל נסמך על הכתוב במשנה אשר לו אופי של עבודת פולחן: "סדר ברכות, אומר אבות וגבורות וקדושת השם, וכולל מלכויות עמהן, ואינו תוקע. קדושת היום, ותוקע. זכרונות, ותוקע. שופרות, ותוקע. ואומר עבודה והודאה וברכת כהנים. דברי רבי יוחנן בן נורי. אמר לו רבי עקיבא: אם אינו תוקע למלכויות, למה הוא מזכיר? אלא אומר אבות וגבורות וקדושת השם. וכולל מלכויות עם קדושת היום, ותוקע. זכרונות, ותוקע. שופרות, ותוקע. ואומר עבודה והודאה וברכת כהנים." במזמורים אלה המוטיב החוזר הוא שלטון האל על היקום. לדעת משה ויינפלד קיימת זיקה בין הסוגות, מזמורי מלך לבין 'מזמורי המלכת ה'.

## המזמור בליטורגיה
המזמור נאמר כחלק מקבלת שבת באותן הקהילות שמתחילות את קבלת שבת ב"לכו נרננה".

## המזמור בתרבות
[200px|ממוזער|שמאל|תהילים צ"ח א' בגן [בית עמנואל ביפו]]
* על הפסוק "זכר חסדו ואמונתו לבית ישראל, ראו כל אפסי ארץ את ישועת אלוקינו", לחן של חסידות פיטסבורג, ללחן ביצוע של יהושע הופמן ויענקי הרשקוביץ באלבום **זכר חסדו**.
* **זכר חסדו** - לחן של חיים בנט, ביצוע של שלמה כהן באלבום א שבת טיש.
* המלחין והמחזאי הבריטי אנדרו לויד ובר הלחין את המזמור לטקס ההכתרה של המלך צ׳ארלס השלישי.

## קישורים חיצוניים

## הערות שוליים

צח
קטגוריה:קבלת שבת
מועצת המדינה של טטרסטן

**מועצת המדינה של הרפובליקה של טטרסטן** הוא הפרלמנט של הרפובליקה של טטרסטן, המהווה הרשות המחוקקת העליונה ברפובליקה של טטרסטן.

מועצת המדינה של הרפובליקה של טטרסטן נבחרת לתקופה של חמש שנים ומורכבת ממאה צירים. אזרח הפדרציה הרוסית שהגיע לגיל 21 יכול להיבחר כחבר מועצת המדינה של הרפובליקה של טטרסטן. בראש המועצה עומד יו"ר מועצת המדינה של רפובליקת טטרסטן.

המושב הרביעי למועצה (2009–2014) נבחר על פי מחוזות הבחירה (50 איש) ורשימות מפלגתיות (50 איש). אחוז החסימה בשנת 2009 הועלה ל-7% בעקבות שינויים בחוק הבחירות הפרלמנטריות הפדרליות.

## תפקידים
תחום השיפוט של הפרלמנט כולל אימוץ ותיקון חוקה לרפובליקה של טטרסטן, תקנת חקיקה בנושאי כשירות הרפובליקה של טטרסטן ונושאי השיפוט המשותפים של הפדרציה הרוסית וסמכויות הרפובליקה של טטרסטן, הקמת המבנה הניהולי-טריטוריאלי של הרפובליקה והליך שינויה, תיאום פעילויות של גופי הרשויות המקומיות בטטרסטן, אישור תקציב ועוד.

הפרלמנט בוחר את בית המשפט החוקתי, מאשר את מועמדותו של ראש ממשלת הרפובליקה של טטרסטן, יו"ר וסגן יו"ר בית המשפט החוקתי של הרפובליקה של טטרסטן, בוחר את שופטי השלום של הרפובליקה של טטרסטן, הממונה על זכויות האדם ברפובליקה של טטרסטן ומאשר את המועמדות לתפקיד התובע של הרפובליקה.

בהתאם לסעיף 82 לחוקת טטרסטן, יו"ר מועצת המדינה של הרפובליקה של טטרסטן מארגן את כינוסיה, מארגן את עבודת מועצת המדינה, מייצג את מועצת המדינה מול גופים אחרים בעיקר ברשויות המקומיות, בגופים הפדרליים של רוסיה, פרלמנטים של מדינות אחרות, עמותות ציבוריות. סמכויות אחרות הניתנות לו הן קבלה ודחיית חוקים ותקנות שנחקקו בפרלמנט.

## קישורים חיצוניים

* 
* הלשכה הציבורית של הרפובליקה של טטרסטן

## הערות שוליים

קטגוריה:בתי מחוקקים של הסובייקטים הפדרליים של רוסיה
קטגוריה:טטרסטן
מועצת המדינה של קרים

**מועצת המדינה של קרים** הוא שם הפרלמנט של הרפובליקה של קרים כחלק מהפדרציה הרוסית. על פי החוקה של הרפובליקה של קרים, שאושרה ב־11 באפריל 2014, מועצת המדינה, נבחרת לכהונה של חמש שנים ומורכבת מ-75 צירים. זהו גוף השלטון הייצוגי והמחוקק הגבוה ביותר והיחיד ברפובליקה.

הבחירות הראשונות התקיימו ב-14 בספטמבר 2014. הבחירות נערכו על פי מערכת מעורבת - 50 צירים נבחרו על פי רשימות המפלגה ו-25 במחוזות בחירה. מפלגת רוסיה המאוחדת קיבלה 70 מושבים, המפלגה ליברל-דמוקרטית קיבלה את יתר 5 המושבים. הבחירות למושב השני של מועצת המדינה נערכו ב-8 בספטמבר 2019, בהן רוסיה המאוחדת ירדה ל-60, אך נותרה המפלגה הגדולה, המפלגה ליברל-דמוקרטית העפילה את כוחה וכעת היו לה 10 מושבים, המפלגה הקומוניסטית השתחלה אף היא לפרלמנט ולה 5 מושבים.

## יושבי ראש

## קישורים חיצוניים

* 

* נוסח החוקה באתר האינטרנט של מועצת המדינה של קרים
* מועצת המדינה של קרים באתר "קרים פוליטי"

## הערות שוליים

קטגוריה:קרים: פוליטיקה
קטגוריה:בתי מחוקקים של הסובייקטים הפדרליים של רוסיה
יצחק שריון

**יצחק שריון** (זלקינד) (י"א בניסן ה'תרל"א, 2 באפריל 1871 – ז' באב ה'תש"א, 31 ביולי 1941) היה איש ציבור וסוחר בירושלים במחצית הראשונה של המאה ה-20. נציג הקהילה היהודית-אשכנזית בירושלים במועצת עיריית ירושלים הראשונה בתקופת המנדט. ממייסדי אגודת אחווה וממייסדי המזרחי בירושלים.

## ביוגרפיה
נולד בדיסנה, פלך וילנה (כיום בלארוס), לשיינה ויחזקאל זלקינד. 

בילדותו קיבל חינוך תורני. בגיל אחת עשרה התייתם מאביו, ולאחר מכן החל בלימודים כלליים.

בשנת 1888 עלה לארץ ישראל. עם בואו נעצר בידי הפקידים העות'מאניים, בשל האיסור על עליית יהודים מרוסיה, ושוחרר בערבות. הוא קיבל עליו את הנתינות הטורקית, ובעקבות זאת החליף את שם משפחתו מזלקינד לשריון.

במשך תקופה עבד כמזכיר אצל דודו, הנדיב משה ויטנברג. בשנת 1890 נישא לצפורה, בת חיים רפאל ויטנברג מוויטבסק, אחי דודו משה ויטנברג.

בשנת 1891 פתח בית מסחר לעסקי נייר ומכשירי כתיבה ליד שער יפו. הוא פיתח את עסקיו, ובית מסחרו נחשב לאחד הגדולים בירושלים. בשנת 1926 פתח סניף בתל אביב ועמד בקשרי מסחר עם חלק ניכר מהוצאות הספרים ומוסדות ההדפסה בערי המרכז ובמושבות.

בשנת 1895 טיפל בעיזבון דודו משה ויטנברג בסך כחצי מיליון רובל וסידר אותו לטובת מוסדות ירושלים. באותה שנה השתתף ביסוד אגודת "אחווה", והיה ממייסדי שכונת אחווה בירושלים. היה פעיל באגודת "בני ישראל" שפעלה כנגד המיסיון, וכן באגודת "המכבים הקדמונים" שנוסדה בירושלים בשנת 1896. היה גזברה של "האגודה הציונית" שנוסדה ב-1904 בירושלים. שימש איש הקשר של אנשי היישוב הישן בקונסוליה הרוסית. 

בשנות מלחמת העולם הראשונה עסק בפעילות ציבורית להקלת המחסור של תושבי ירושלים. לאחר המלחמה התמנה כחבר עיריית ירושלים כנציג העדה האשכנזית, לצד עמיתו יצחק שמעיה אלישר שכיהן כנציג העדה הספרדית.

בשנת 1918 השתתף ביסוד הסתדרות המזרחי בירושלים ושימש גזבר וסגן יו"ר.

היה בין החותמים על כתב הרבנות של הרב אברהם יצחק הכהן קוק לרב הראשי.

התגורר בשכונת רחביה. לאחר מותו נקראה על שמו סמטה בשכונה זו.
### משפחתו
* דודו שמואל זלקינד, היה סוחר ידוע במוסקבה ועסקן ציבורי. לימים עלה לירושלים. 
* דודתו חסיה (חאשה), נישאה לנדיב משה ויטנברג, מייסד בתי ויטנברג בירושלים.

### ספריו
* ספר זכרונות שכתב באחרית ימיו יצא לאור על ידי בנו יחזקאל אהרן בשנת 1943, כשנתיים לאחר מותו. הספר תורגם לאנגלית על ידי נינו עמיחי ארגמן.

## לקריאה נוספת
* עריצות הטורקים בימי המלחמה, מזכרונות יצחק שריון, תרע"ה (1915) ואילך. בתוך: אברהם יערי, **[[זכרונות ארץ ישראל]]**, כרך שני, פרק צה, עמ' 1018–1020.

## קישורים חיצוניים
* 
* 
* ד. קמחי, מן הצד - זכרונות ירושלמיים, באתר הארץ, 10 בספטמבר 1943
* זכרונותיו, פרויקט בן יהודה, מיזם התנדבותי ליצירת מהדורות אלקטרוניות של ספרות עברית והנגשתן לציבור.
* רחביה רחוב אוסישקין מספר 21 ביתו של יצחק שריון זלקינד , אתר מלון בכל מקום
* יצחק שריון, תדהר
* 

## הערות שוליים

קטגוריה:אנשי העלייה הראשונה
קטגוריה:פעילי תנועת המזרחי
קטגוריה:ירושלים: אישים
קטגוריה:יהודים הקבורים בהר הזיתים: חלקת חב"ד
קטגוריה:כותבי זיכרונות
קטגוריה:מייסדי שכונות ירושלים
קטגוריה:חברי אגודת אחוה
קטגוריה:רחביה: אישים
קטגוריה:ארץ-ישראלים שנולדו ב-1871
קטגוריה:ארץ-ישראלים שנפטרו ב-1941
הפרלמנט של צ'צ'ניה

**הפרלמנט של צ'צ'ניה**, רשמית: **הפרלמנט של הרפובליקה הצ'צ'נית** (ברוסית: **Парламент Чеченской Республики**) היא הרשות המחוקקת הגבוהה ביותר ברפובליקה הצ'צ'נית, היא הגוף המחוקק העליון והיחיד של הרפובליקה.

## הרכב
הפרלמנט של הרפובליקה הצ'צ'נית הוא הגוף המחוקק הגבוה ביותר ברפובליקה הצ'צ'נית, המונה 41 צירים ועשרה ועדות קבועות.

כיום, 3 מפלגות מיוצגות בפרלמנט: רוסיה המאוחדת (37 מושבים), רוסיה הוגנת (2 מושבים) והמפלגה הקומוניסטית (2 מושבים).

## ועדות
* הוועדה לאינטראקציה עם גופים פדרליים וארגונים ציבוריים;
* הוועדה לחקיקה, מבנה ושלטון מקומי;
* הוועדה לענייני כלכלה, מדיניות השקעות וענייני נכסים;
* הוועדה לתעשייה, אנרגיה, תחבורה ותקשורת;
* הוועדה לתקציב, בנקים ומיסים;
* ועדת חוק, סדר וביטחון;
* ועדת מדיניות חברתית:
* הוועדה לחקלאות, אקולוגיה ומשאבי טבע;
* הוועדה לבנייה ושיכון ושירותים קהילתיים;
* הוועדה ליחסים בינלאומיים, בין-פרלמנטריים, מדיניות לאומית ומידע.

## יושבי ראש
* דוקובאחה עבדורחמאנוב (30 באוקטובר 2008 - 29 ביוני 2015)
* סלמן זאקרייב (ממלא מקום; 29 ביוני 2015 - 3 ביולי 2015)
* מגומד דאודוב (מאז 3 ביולי 2015)

## קישורים חיצוניים
* 

קטגוריה:צ'צ'ניה
קטגוריה:בתי מחוקקים של הסובייקטים הפדרליים של רוסיה
בערב יום העצמאות

"**בערב יום העצמאות**" הוא סינגל רביעי מתוך האלבום תפתח חלון של הזמרת-יוצרת הישראלית ריטה בדואט עם רמי קלינשטיין, שיצא לאור באוקטובר 1999. השיר נכתב על ידי איתן גלס, הולחן על ידי רמי קלינשטיין ועובד על ידי משה לוי ולואי להב.

## רשימת השמעה

## מיקומי שיא

## קישורים חיצוניים

* 

## הערות שוליים

קטגוריה:שירי ריטה
קטגוריה:שירים בעברית
קטגוריה:שירים שהולחנו על ידי רמי קלינשטיין
קטגוריה:שירים על פרידה
קטגוריה:סינגלים בהוצאת הליקון
האספה המחוקקת של קרליה

**האספה המחוקקת של קרליה** היא גוף החקיקה העליון ברפובליקה של קרליה.

האספה המחוקקת מורכבת מ-36 צירים שנבחרים על בסיס זכות בחירה אוניברסלית שוויונית וישירה בהצבעה חשאית. תקופת כהונת צירי האספה המחוקקת היא חמש שנים.

מבנה האספה ממוקם בפטרוזבודסק, בבניין בצומת הרחובות קויבישב וגרמן טיטוב (בבניין ששימש בעבר את הוועדה האזורית של המפלגה הקומוניסטית בקרליה).

## היסטוריה
האספה המחוקקת הוקמה בשנת 1994, באופן היסטורי היא מהווה לממשיכת דרכה של המועצה העליונה של הרפובליקה של קרליה שהתקיימה קודם.

הופעתה של האספה המחוקקת הייתה תוצאה של הרפורמה במערכת הפוליטית כולה ברוסיה. בהתאם לחוקת הפדרציה הרוסית שאומצה בשנת 1993, הוכרז על הפרדת הרשויות לסמכויות ביצועיות, חקיקתיות ושיפוטיות בכל רמות הממשל הממלכתיות, המרכזיות והמחוזיות כאחד.

ב-17 בינואר 1994 המועצה העליונה של הרפובליקה של קרליה אימצה חוק חדש לבחירת צירי האספה המחוקקת של הרפובליקה של קרליה.

האספה המחוקקת כללה שני בתים: בית הרפובליקה ובית הנבחרים. צירי שני הבתים נבחרו לתקופה של ארבע שנים.
* בית הרפובליקה כללה 25 צירים.
* בית הנבחרים כלל 36 צירים.

ב-17 באפריל 1994 נערכו בחירות למושב הראשון של האספה המחוקקת. 42% ממצביעי הרפובליקה השתתפו בבחירת צירים.

בינואר 2000 הציג סרגיי קטננדוב, ראש ממשלת הרפובליקה של קרליה, בפני האספה המחוקקת של הרפובליקה של קרליה טיוטה לחוקה חדשה. הפרויקט הציע מבנה חד-ביתי של האספה המחוקקת, המורכבת מ-57 צירים.

ב-26 במרץ 2000 התקיים ברפובליקה משאל עם בנושא הרפורמה בפרלמנט - הפיכתו מפרלמנט דו-ביתי לחד-ביתי. **בעד** הצביעו 69.79% מכלל המצביעים (271,328 איש).. בתחילת 2001 אומצה הגרסה החדשה לחוקה של הרפובליקה של קרליה על ידי שני בתי האספה המחוקקת.

ב-28 באפריל 2002 התקיימו בחירות לאספה המחוקקת - הפעם כפרלמנט חד-ביתי המונה 57 צירים. הפרלמנט החדש הכריז על עצמו כגוף המחוקק הייצוגי והיחיד של הרפובליקה של קרליה, ממשיך דרכם של בית הרפובליקה ובית הנבחרים.

בשנת 2006 מספר חברי האספה הוקטן ל-50.

בנובמבר 2014 הופחת אחוז החסימה מ-7% ל-5%.

בשנת 2016 מספר חברים הוקטן ל-36.

בהתאם לתוצאות הבחירות שנערכו בשנת 2021 לרוסיה מאוחדת 22 (66%) נציגים באספה.
### מושבי האספה המחוקקת

## קישורים חיצוניים

* 

## הערות שוליים

קטגוריה:בתי מחוקקים של הסובייקטים הפדרליים של רוסיה
קטגוריה:רפובליקת קרליה
רציף הדייגים של סן פרנסיסקו

300px|ממוזער|שמאל|תמונת רציף הדייגים משנת 1891 לערך
**רציף הדייגים של סן פרנסיסקו** (באנגלית: **Fisherman's Wharf**) הוא שכונה ואתר תיירות פופולרי בחוף הצפון-מזרחי של העיר סן פרנסיסקו במדינת קלפורניה שבארצות הברית.

## היסטוריה
הרובע ואתר התיירות זכו לשמם בעקבות תולדות ימיה המוקדמים של העיר, במחצית המאה ה-19. מהגרים מאיטליה שעסקו בדיג הגיעו אל העיר בעקבות הגידול הרב באוכלוסייתה בימי הבהלה לזהב בקליפורניה. רובם התיישבו בחוף הצפוני של העיר וסיפקו דגים למסעדות בעיר. מאז ועד היום נותר האזור כבסיס לצי ספינות הדיג של סן פרנסיסקו. למרות הפיתוח הרב שעבר האזור בשנות השבעים והשמונים עוגנים עדיין לחופו ספינות וסירות דיג רבות.

ברציף נערכים אירועים ציבוריים עירוניים שונים, ובכללם תצוגת זיקוקין די-נור ידועה לרגל הארבעה ביולי וכן כבמת תצפית במטס הבלו איינג'לס במסגרת אירועי שבוע הצי השנתיים.

ב-1985 צולמו ברציף הדייגים סצנות של סרט הקולנוע A View to a Kill בסדרת ג'יימס בונד.

## אטרקציות תיירותיות
הרציף הוא אחד מאתרי התיירות הידועים והעמוסים במערב ארצות הברית. אתרים ומוסדות רבים שכנו ושוכנים בו, וביניהם:
* מרכז הקניות **מזח 39**
* **כיכר ז'ירארדלי**, ובה חנויות ומסעדות רבות
* **מוזיאון Ripley's Believe It or Not!**
* **Musée Mécanique**, מוזיאון ובו אוסף של כ-300 מכונות שעשועים המופעלות במטבעות
* סניף של רשת מוזיאוני השעווה מאדאם טוסו
* **מזח רחוב הייד**, מזח מעבורות היסטורי
* שלוש אוניות מוזיאון:
** במזח 45:
***צוללת צי ארצות הברית **פמפניטו** (SS-383)
***אוניית הליברטי **ג'רמייה אובריאן**
** המפרשית התלת תרנית **באלקלות'ה** (Balclutha) - במזח רחוב הייד
** במזח 45 מצוי גם בית תפילה לזכר דייגי סן פרנסיסקו וצפון קליפורניה שאבדו בים
* **מושבת [[אריות ים]]**, שהשתכנה ליד מזח 39 מאז 1989

ברובע מצוי מספר גדול של מסעדות המגישות מאכלי ים.

הרובע נמצא בתחומי הפארק הימי הלאומי ההיסטורי של סן פרנסיסקו.

## קישורים חיצוניים

* אתר ובו תמונות היסטוריות של רציף הדייגים
* רציף הדייגים, באתר ויקימסע

קטגוריה:סן פרנסיסקו
קטגוריה:ארצות הברית: תיירות
הדייגים של סן פרנסיסקו
בית הכנסת הגדול בסנטה

שמאל|ממוזער|250px|הגלעד להנצחת בית הכנסת כפי שצולם ב-2019 בסנטה
**בית הכנסת הגדול בסנטה** (בסרבית: **Velika Sinagoga u Senta**) היה בית כנסת אשכנזי, שפעל בעיר סנטה בצפון סרביה בין השנים 1873–1944. ב-1957 נהרס המבנה, במקומו הוקם מרכז רפואי, והוקם גלעד להנצחת בית הכנסת.

## היסטוריה

קהילה יהודית נוסדה בסנטה במהלך המאה ה-18. בית קברות יהודי נחנך ב-1775, וב-1817 הוקם במקום מקווה. במהלך מהפכת 1848 בהונגריה נרצח רב הקהילה איסר אולמן על ידי אנשי מיליציה סרביים. לאחר הקרע ביהדות הונגריה היו בקהילה שני זרמים: קהל חסידי קטן וקהל אורתודוקסי אשכנזי גדול. בראשית המאה ה-20 חל פילוג בקהילה האשכנזית, ככל הנראה משום שחלק מהקהל הפך בהדרגה לנאולוגי. הקהילה האשכנזית בעיר התפצלה לאורתודוקסית ולנאולוגית. רב הקהילה האשכנזית שלמה קליין נותר עם הפלג האורתודוקסי, ולרב הקהילה הנאולוגית מונה צבי הרמן שווייגר.

בני הקהילה האשכנזית דיברו על פי רוב הונגרית וכך גם נוהלו התפילות, גם בעידן היוגוסלבי. עד 1915 התפללו החסידים והאשכנזים באותו בית כנסת, אך כאשר גדל מספר הנאולוגים בקהילה האשכנזית, עברו החסידים להתפלל בנפרד. בתחילה במבנה ארעי ובהמשך, ב-1928 בבית כנסת משלהם. ב-1932 נבחר לרב הקהילה האשכנזית אלכסנדר אהרנפלד והוא הוביל קו מפשר בין הנאולוגים לאורתודוקסים. בתקופתו הוקם תלמוד תורה ומקווה בסמוך לבית הכנסת הגדול.

מרבית בני הקהילה האשכנזית היו סוחרים ומקצתם היו בעלי מקצועות חופשיים ופקידים במנגנון הממשל והמסחר המקומי. ב-1920 הוקמה אגודה ציונית מקומית ואגודת נוער וספורט ציונית בשם "גיבור". במהלך שנות ה-30 של המאה ה-20 פעלו בסנטה תאים של תנועות "תכלת לבן" ובית"ר.

## המבנה
עד למועד הקמת בית הכנסת התפללו בני הקהילה בצריף. ככל הנראה בית הכנסת הראשון חרב בשל שרפה. במרץ 1872 פנתה הקהילה לרשות המקומית בבקשה לקבל אישור לבניית בית כנסת חדש וכן ביקשה סיוע תקציבי של 2,000 פורינט לבנייתו, משום שלא תוכל לעמוד לבדה בהוצאות הבנייה. המבנה המפואר נחנך ב-1 ביולי 1873 ועלות הפרויקט עמדה על 20,000 פורינט. למבנה היו 8 דלתות כבדות שעשויות מעץ אלון. החלונות היו באורך של 2.44 מטרים וברוחב של 1.22 מטרים. עזרת הנשים שכנה בקומה השנייה והובילו אליה שני גרמי מדרגות עשוים מעץ אלון, אחד מכל צד של המבנה.

בעזרת הנשים הותקנו עמודים תומכים ממתכת. הבניין שכן במנח אורך ממערב למזרח ובקצהו המזרחי של אולם התפילה שכן ארון הקודש. לבית הכנסת הייתה עליית גג אליה ניתן היה להגיע באמצעות מדרגות לולייניות. הבימה שכנה במרכז אולם התפילה והייתה מוקפת במחיצת מתכת. מן התקרה נתלו מספר נברשות לצורך תאורה. ב-1909 עבר המבנה שיפוץ. אזור בית הכנסת הפך בהדרגה לקומפלקס של הקהילה האשכנזית, ולצידו נבנו מקווה, אטליז כשר, מאפיה, מרכז קהילתי, מסעדה כשרה, מגורי רב הקהילה ובהמשך בית מדרש.

קהילת סנטה חרבה בשואה, אם בעבודות כפייה שעיקרן פינוי מוקשים בחזית מזרחית, או במחנות ההשמדה כחלק משואת יהודי הונגריה. כמה עשרות חזרו לסנטה לאחר המלחמה ומרביתם עלו לישראל לאחר הקמתה. ב-1957 נהרס מבנה בית הכנסת.

## קישורים חיצוניים

* בית הכנסת הגדול בסנטה, באתר המרכז לאמנות יהודית

## הערות שוליים

סנטה
סנטה
יחסי אנדורה – הממלכה המאוחדת

**יחסי אנדורה–הממלכה המאוחדת** הם היחסים הדיפלומטיים הרשמיים שבין **[[אנדורה|נסיכות אנדורה]]** לבין **[[הממלכה המאוחדת|הממלכה המאוחדת של בריטניה הגדולה וצפון אירלנד]]**.

## סקירה כללית
נסיכות אנדורה מקיימת עם הממלכה המאוחדת של בריטניה הגדולה וצפון אירלנד יחסים דיפלומטיים רשמיים, אלו כוננו ב-9 במרץ 1994.

אזרחי הממלכה המאוחדת ואזרחי אנדורה הם בעלי חופש תנועה בין מדינה למדינה.

## נציגויות דיפלומטיות
* אנדורה אינה מיוצגת בממלכה המאוחדת, הן בדרג השגרירות והן בדרג הקונסולרי. משרדי משרד החוץ של אנדורה הנמצאים באנדורה לה ולה אמונים על היחסים עם הממלכה המאוחדת.
* הממלכה המאוחדת אינה מיוצגת באנדורה בדרג השגרירות. הממלכה המאוחדת מיוצגת באנדורה בדרג הקונסולרי באמצעות קונסוליה רשמית שהיא מחזיקה באנדורה לה ולה, בירת המדינה. הממלכה המאוחדת האמינה על אנדורה את השגרירות שהיא מחזיקה במדריד, בירת ספרד הסמוכה.

## הערות שוליים

קטגוריה:ערכים ללא קטגוריות פיזיות - יחסי חוץ
נקודת פינל

**נקודת פינל** (באנגלית: **Pinel Point**) היא לשון יבשה בצידו המזרחי של האי ברבנט, בארכיפלג פאלמר שבאנטארקטיקה.

לשון היבשה ממוקמת 9 קילומטרים צפונית-מזרחית לנקודת ד'אורסל.

## היסטוריה
### גילוי ומיפוי הנקודה
הנקודה מופיעה לראשונה, במפה לא מדויקת, שהוכנה על ידי המשלחת האנטארקטית הבלגית (שחקרה את אנטארקטיקה בין השנים 1897 – 1899) בפיקודו של ז'רלאש.

האתר צולם מן האוויר על ידי האנטיג אירוסרוויירס בע"מ בין השנים 1956–1957, ומופה בהתבסס על תצלומים אלה בשנת 1959.

### מקור השם
שמה של הנקודה ניתן לה על ידי הוועדה המייעצת לשמות אנטארקטיים של בריטניה.

הוועדה קראה לנקודה על שמו של פיליפ פינל - רופא צרפתי ונחשב כאבי הפסיכיאטריה הרפואית-מדעית המודרנית; פינל הנהיג רפורמה הומניטארית בטיפול בחולי נפש.

זאת בדומה לאתרים רבים באזור שנקראו על שם חלוצים בתחום הרפואה.

[מרכז|ממוזער|700x500 פיקסלים|[בראבנט (אי, אנטארקטיקה)|האי בראבאנט, מבט מכיוון צפון מזרח לעבר האי. מימין ניתן לראות את האי אונוור, וברקע את חצי האי האנטארקטי; את הרי סולוואי, ניתן לראות משמאל, בצד הרחוק של האי.]]

## קישורים חיצוניים
* נקודת פינל באתר הסקר הגאולוגי של ארצות הברית
* נקודת פינל באתר הגאזט האנטארקטי המשווה SCAR של ממשלת אוסטרליה

## הערות שוליים

פינל
The Collection 1982–1988

**The Collection 1982–1988** (בעברית: **האוסף 1982–1988**) הוא אלבום האוסף השמיני של הזמרת הקנדית סלין דיון. אלבום האוסף יצא לאור ב-4 ביולי 1997, על ידי חברות תקליטים שונות.

עם יציאתו נכנס אלבום האוסף אל המקום ה-20 במצעד האלבומים של ולוניה.

## רקע והפקה
אלבום האוסף הופק על ידי דידייה ברבליביאן, אורס פיטר קלר, אדי מרנאיי, רומנו מוסומארה, רודי פסקל ואטילה סרפטוג. חוסה פ. פרמיס מ-AllMusic העניק לאלבום האוסף דירוג של שנים וחצי כוכבי זהב מתוך חמישה בסך הכול. כמו כן, הוא הפנה כלפיו ביקורת מעורבת.

בנוסף לכך, אלבום האוסף יצא לראשונה ב-4 ביולי 1997, בבלגיה בפורמט של תקליטור בלבד.

## רשימת רצועות

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:אלבומי אוסף של סלין דיון
קטגוריה:אלבומי אוסף בצרפתית
בן עזרא

**בֶּן־עֶזְרָא** שם משפחה יהודי (במקור "אִבְּן-עֶזְרָא" נכתב גם **ן-עזרא**) שמיוסד על שם עזרא הסופר.

קטגוריה:שמות משפחה ביהדות צפון אפריקה